Ο χειρουργός οφθαλμίατρος, για να πραγματοποιήσει χειρουργική επέμβαση καταρράκτη, ακολουθεί την πιο κάτω διαδικασία:  Αναισθησία: Μουδιάζει την επιφάνεια του ματιού με τοπική αναισθησία, τοποθετώντας στο εσωτερικό του ματιού ειδικές σταγόνες. Κατά τη διάρκεια της χειρουργικής επέμβασης, ο ασθενής παραμένει ξύπνιος, αλλά δεν αισθάνεται πόνο.  Τομή: Ο χειρουργός κάνει μια μικρή τομή στον κερατοειδή χιτώνα του ματιού και διεκπεραιώνει την διαδικασία αφαίρεσης του καταρράκτη με τη χρήση λέιζερ ή νυστεριού. Η τομή συνήθως δεν χρειάζεται ράμματα για να κλείσει.  Διάλυση και αναρρόφηση καταρράκτη: Ο χειρουργός οφθαλμίατρος, μέσω μιας τεχνικής που ονομάζεται φακοθρυψία, με τη βοήθεια υπερήχων διαλύει τον καταρράκτη και στη συνέχεια αναρροφά τα κομμάτια του.  Τοποθέτηση νέου φακού: Ο οφθαλμίατρος εισάγει ένα νέο φακό μέσω της ίδιας τομής που έκανε στην αρχή στο μάτι.  Προστασία ματιού: Ο χειρουργός τοποθετεί συνήθως ένα έμπλαστρο στο μάτι, για προστασία του ματιού, το οποίο παραμένει σε αυτή τη θέση για μερικές ημέρες.